**UČENICI I RODITELJI**

**Epidemiološke upute za sprečavanje i suzbijanje epidemije COVID – 19 vezano za rad srednje škole**

**Sadržaj**

[1. OBVEZE RODITELJA/UČENIKA PRIJE DOLASKA U ŠKOLU 2](#_Toc49796366)

[2. DOLAZAK UČENIKA I RODITELJA U ŠKOLU 3](#_Toc49796367)

[3. BORAVAK UČENIKA U ŠKOLI 4](#_Toc49796368)

[ **Organizacija nastave** 4](#_Toc49796369)

[ **Odmori** 5](#_Toc49796370)

[4. IZLAZAK UČENIKA IZ ŠKOLE 5](#_Toc49796371)

[5. POSTUPANJE U SLUČAJU SUMNJE U ZARAZU KOD DJETETA 6](#_Toc49796372)

[6. RASPORED RAZREDNIH ODJELA U UČIONICAMA I ULAZA U ŠKOLU 7](#_Toc49796373)

Sukladno preporukama HZJZ-a i MZO-a molimo roditelje i učenike da pročitaju i drže se uputa

# OBVEZE RODITELJA/UČENIKA PRIJE DOLASKA U ŠKOLU

* Roditelji su dužni izmjeriti tjelesnu temperaturu učeniku svaki dan prije dolaska u ustanovu te u slučaju povišene tjelesne temperature ne smiju dovoditi učenika u ustanovu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju učenika.
* Učenici starije dobi, a posebno punoljetni učenici mogu samostalno mjeriti tjelesnu temperaturu.
* Učenicima s teškoćama u razvoju koji svladavaju posebne programe preporuka je da svaki dan prije odlaska u ustanovu roditelj u učenikovu bilježnicu upiše vrijednost izmjerene temperature kod učenika. Bilježnicu roditelj/učenik donosi sa sobom u ustanovu, a nastavnik svakodnevno provjerava.
* **Učenici s kroničnim bolestima**
	+ Za svaku izrazito vulnerabilnu (osjetljivu) osobu (djelatnik i učenik) ili osobu koja dijeli kućanstvo s izrazito vulnerabilnom osobom, potrebno je pojedinačno razmotriti situaciju uzimajući u obzir aktualnu epidemiološku situaciju. Odluku o tome donosi liječnik primarne zdravstvene zaštite kao i o eventualnim drugim posebnim mjerama zaštite poput nošenja maske i sl. (pedijatar, liječnik obiteljske medicine, te za učenike kod izostanaka duljih od mjesec dana liječnik školske medicine). U kućanstvu u odnosu na vulnerabilnog člana preporučuje se izbjegavati bliski kontakt, nositi masku kada je primjereno i provoditi druge preventivne mjere. Popis izrazito vulnerabilnih skupina bolesti i zdravstvenih stanja i uvjeti za njihov boravak u školi sukladan je pravilima liječničke struke.

# DOLAZAK UČENIKA I RODITELJA U ŠKOLU

* U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema epidemije.
* U školu je iznimno dozvoljen ulazak samo jednom roditelju u pratnji učenika s teškoćama u razvoju posebno ako zdravstveno stanje djeteta/učenika to zahtjeva te ako učenik s teškoćama u razvoju nema osiguranu podršku pomoćnika u nastavi ili stručnog komunikacijskog posrednika koji umjesto roditelja uvodi učenika u ustanovu.
	+ Roditelj koji ulazi u školu obvezan je držati razmak od 1,5 metra, a po mogućnosti 2 m u odnosu na druge učenike/djelatnike škole i u školu obvezno ulazi s maskom, dezinficira ruke na ulazu te izbjegava zadržavanje i grupiranje u ustanovi.
* **Ne dolaziti u pratnji učenika ako:**
	+ imate simptome zarazne bolesti (npr. povišena tjelesna temperatura), kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako
	+ vam je izrečena mjera samoizolacije
	+ imate saznanja da ste zaraženi s COVID-19
* **Ne dovoditi učenika u ustanovu ako:**
	+ ima simptome zarazne bolesti (npr. povišena tjelesna temperatura), kašalj, poteškoće u disanju, poremećaj osjeta njuha i okusa, grlobolja, proljev, povraćanje)
	+ ima izrečenu mjeru samoizolacije
	+ Imate saznanja da je zaraženo s COVID-19
* U školu učenici ulaze u različitim vremenskim intervalima pojedinačno i u manjim skupinama kao i inače te drže međusoban razmak od 1,5 m pred ulazom u zgradu (u slučaju da na ulaz čeka više osoba). Učenici ulaze na jedan od tri ulaza u školu ovisno o učionici u kojoj će biti. Dolazak i kretanje učenika, pazeći na fizički razmak, prema njihovim učionicama nadgledaju dežurni nastavnici.
* Učenici u školu ulaze sa maskama, staju na dezinfekcijsku podlogu te nastavljaju hod prema svojim učionicama te ulaskom u učionicu dezinficiraju ruke na za to predviđenom mjestu i smještaju se na svoje mjesto (učenici s osjetljivom i problematičnom kožom moći će ruke oprati u toaletu).
* Popis razrednih odjela i učionica u kojima borave kao i ulaz na koji ulaze nalazi se na kraju ovih uputa te na ulaznim vratima škole.
* **DETALJE ULASKA UČENIKA PROČITATI U PROTOKOLU ULASKA UČENIKA, NASTAVNIKA I OSTALOG OSOBLJA**

# BORAVAK UČENIKA U ŠKOLI

## **Organizacija nastave**

* Učenici 1. dan u školu dolaze sa svojom maskom, a na satu razrednika dobit će jednu dodatnu
* Maske su obavezne učenicima i nastavnicima srednjih škola kod dolaska u školu, kod kretanja školskim hodnicima, u učionici u kojoj je razmak između svih osoba (učenika, nastavnika i dr.) manji od približno 2 m.
* Učenici bi trebali što je više moguće održavati distancu (fizičku udaljenost) od drugih učenika i odraslih (preporučeno približno 2 m).
* Nastava je organizirana u najvećoj mjeri kroz blok sate i u fiksnim učionicama osim za nastavu informatike, nastavu stranih jezika (početno i napredno učenje), nastavu izbornog predmeta (etika) i nastavu tjelesnog
* **Nastava informatike:** u slučaju nastave informatike razred koji ima nastavu kreće se prema učionici ne miješajući se s učenicima ostalih razreda. Učenike u učionicu informatike vodi dežurni nastavnik/ca
* **Nastava stranih jezika:** u slučaju nastave stranih jezika (početno i napredno učenje) manja skupina učenika istog razrednog odjela odlazi (bez miješanja s učenicima drugih odjela) u slobodnu učionicu dok veća skupina ostaje u matičnoj učionici. Učenike u slobodnu učionicu vodi dežurni nastavnik/ca
* **Nastava izbornih i fakultativnih predmeta** u kojima se spajaju učenici više razrednih odjela (Etika i DSD): nastava se odvija na način da se s jednom skupinom učenika iz jednog razrednog odjeljenja nastava odvija u školi, a s ostalima on-line i tako naizmjence po tjednima.
* **Nastava tjelesne i zdravstvene kulture:** nastava tjelesne i zdravstvene kulture odvija se u blok satima u školskoj sportskoj dvorani kad istu nije moguće organizirati na otvorenom. Učenici dolaze na nastavu u sportskoj odjeći (trenirka i sl.) s jednom majicom za presvlačenje u rezervi. Kod ulaza u dvoranu dezinficiraju ruke. Na nastavi tjelesne i zdravstvene kulture ne preporučaju se sportske igre te se u epidemiološkom smislu u dvorani primjenjuju Preporuke za treninge i športsko-rekreativne aktivnosti u zatvorenim športskim objektima. Učenici se po završetku nastave presvlače u bočnom djelu dvorane uz igralište dok se učenice dijele u dvije manje skupine po šest te po dvije ulaze u svlačionice i bez većeg zadržavanja presvlače majicu, peru ruke i odlaze iz dvorane. Učenici potom po dvoje ulaze u svlačionice gdje peru ruke i odlaze iz dvorane. Nakon izlaska učenika dezinficiraju se dodirne površine u dvorani. Izlaskom i ulaskom učenika u sportsku dvoranu, zajedno s dežurnim nastavnicima na hodniku koordiniraju nastavnici tjelesne i zdravstvene kulture pazeći da kod izlaska učenika i njihova odlaska na predmetnu nastavu u njihove učionice ne dolazi do kontakta s učenicima ostalih razrednih odjela. Obzirom da u školskoj sportskoj dvorani ima dovoljno prostora za održavanje socijalne distance od 2 m, učenice i učenici ne trebaju nositi maske osim kod dolaska i odlaska iz dvorane.

## **Odmori**

* Učenici imaju odmore od 10 minuta nakon svaka dva nastavna sata. Za vrijeme odmora jedan dio njih ostaje u razredu (svaka druga učionica u nizu), a drugi dio koristi hodnički prostor ispred svoje učionice bez da se međusobno miješaju s drugim odjelima (svaki drugi odmor razredi se prema unaprijed utvrđenom rasporedu mijenjaju, kako bi svaki razred imao mogućnost izlaska iz učionice, barem na hodnik ispred). Na podu hodnika trakom je obilježen prostor u kojem se učenici mogu kretati.
* U svakoj učionici nalazi se raspored s vremenikom odmora te redoslijedom ostajanja u razredu i izlaska u hodnik.
* Učenici u intervalu u kojem je za njihov razred predviđen 10 minutni odmor s izlaskom na hodnik imaju mogućnost konzumiranja marende (koju nose od kuće) uz prethodno obavezno pranje ruku
* Odlazak u toalet i pranje ruku odvija se prema unaprijed utvrđenom vremenskom rasporedu kako ne bi došlo do gužvi i miješanja učenika iz različitih razrednih odjela.

# IZLAZAK UČENIKA IZ ŠKOLE

* Na kraju nastavnog dana učenici tj. razredni odjeli izlaze iz učionica prema izlazima unaprijed predviđenima za njihov razred.
* Razredi izlaze jedan po jedan od prvog najbližeg izlazu pa do posljednjeg. Dežurni nastavnik na hodniku kucanjem na vrata učionice daje znak da razred može izaći, u suradnji s predmetnim nastavnikom na ulazu/izlazu prati izlazak razreda te kada jedan razred izađe, daje znak drugom razredu za izlazak i tako redom dok svi učenici ne izađu iz zgrade
* **DETALJE IZLASKA UČENIKA PROČITATI U PROTOKOLU IZLASKA UČENIKA, NASTAVNIKA I OSTALOG OSOBLJA**

# POSTUPANJE U SLUČAJU SUMNJE U ZARAZU KOD DJETETA

**Znakovi koji upućuju na moguću zarazu COVID-19:**

* povišena tjelesna temperatura (po pazuhom > 37,2)
* simptomi respiratorne bolesti - kašalj, poteškoće u disanju, grlobolja
* poremećaj osjeta njuha i okusa
* gastrointestinalne smetnje (proljev, povraćanje i bol u trbuhu, posebno kod manje djece).
* Kod pojave znakova bolesti koji upućuju na moguću zarazu COVID-19 učenik ostaje kod kuće i javlja se najprije telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj ili djelatnik telefonom obavještava ustanovu.
* Ako učenici razviju simptome COVID-19 tijekom boravka u ustanovi, nastavnik odmah obavještava roditelje, koji u najkraćem mogućem roku trebaju doći po učenika. Do dolaska roditelja učenik se izolira u prikladnoj prostoriji. Odmah po utvrđivanju simptoma učeniku je potrebno osigurati masku za lice, a nastavniku koji prati učenika do prostorije za izolaciju i boravi s njime treba osigurati vizir, masku i jednokratnu pregaču. Po odlasku djeteta dezinficira se prostorija u kojoj je učenik bio izoliran.
* Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.
* Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom, dok se kod prijavljenog grupiranja osoba sa znakovima bolesti postupa sukladno mišljenju liječnika.

# RASPORED RAZREDNIH ODJELA U UČIONICAMA I ULAZA U ŠKOLU

|  |
| --- |
| 2. KAT |
| Učionica br. | 17 | 18 | 19 | 20 |
| Razredni odjel | 4.a | 3.g | 1.a | 4.e |
| Ulaz  | Glavni ulaz u školu (s glavne prometnice) |
|  |
| 1. KAT
 |
| Učionica br./kabinet | 12 | 13 | 14 | 15 | Kabinet Hrvatskog jezika |
| Razredni odjel | 1.g | 2.g | 1.e | 1.bf | 3.c |
| Ulaz  | Glavni ulaz u školu (s glavne prometnice) |
|  |
| PRIZEMLJE |
| Učionica br. | 6 | 7 | 8 | 9 |
| Razredni odjel | 3.bf | 3.e | 4.g | 2.bf |
| Ulaz  | Bočni ulaz u školu (kod kotlovnice) |
|  |
| SUTEREN |
| Učionica br. | 1 | 3 | 4 |
| Razredni odjel | 2.a | 3.a | 2.e |
| Ulaz  | Južni ulaz u školu (kod kantine) |